Lisztomania
<s>Lisztomania je britanski biografski filmski mjuzikl snimljen 1975. godine u režiji Kena Russella.</s><s>Naslovni protagonist, koga tumači Roger Daltrey, je Franz Liszt, znameniti mađarski pijanist i kompozitor iz 19. vijeka, a radnja prilično slobodno koristi pojedine događaje iz njegovog života, prije svega burne veze sa ženama, za niz spektakularnih, fantastičnih i anakronističkih scena.</s>

<s>Russell, kome je klasična muzika bila omiljeni motiv, a biografije njenih kompozitora omiljena tema, je prije toga iste godine postigao veliki uspjeh sa filmskom rock operom Tommy, u kojoj je protagonista također tumačio Daltrey, pjevač grupe The Who.</s><s>Novi je film pružio priliku Russellu da kombinira i jedno i drugo, pri čemu je posebno prikladno bilo to što je Liszt na vrhuncu svoje popularnosti kod mlade ženske publike izazivao masovnu histeriju nalik na moderne rock zvijezde, a što je opisano u izrazu lisztomanija, koji mnogi drže pretečom beatlemanije i sličnih fenomena.</s><s>Kritičarima su, pak, posebno u oči pale scene u kojoj je Lisztov suvremenik i kolega Richard Wagner, koga tumači Paul Nicholas, prikazan kao proto-nacistički vampir, a koje su se smatrale pretjeranima.</s><s>Lisztomania, u kojoj su Lisztove i kompozicije njegovih suvremenika aranžirane uz pomoć sintesajzera i u rock stilu, zbog toga nije uspjela ponoviti uspjeh Tommyja.</s>

<s>Uloge
Roger Daltrey ...</s><s>Franz Liszt
Sara Kestelman ...</s><s>Princeza Carolyn
Paul Nicholas ...</s><s>Richard Wagner
Ringo Starr ...</s><s>Papa
Rick Wakeman ...</s><s>Thor
John Justin ...</s><s>Grof d'Agoult
Fiona Lewis ...</s><s>Marie d'Agoult
Veronica Quilligan ...</s><s>Cosima Wagner
Nell Campbell ...</s><s>Olga Janina
Murray Melvin ...</s><s>Hector Berlioz
Andrew Faulds ...</s><s>Johann Strauss II
Kenneth Colley ...</s><s>Frédéric Chopin</s>

<s>Izvori</s>

<s>Vanjske veze</s>

<s>Britanski filmovi
Filmski mjuzikli
Biografski filmovi
Filmovi fantastike</s>

